Installatie Service Amsterdam ook wel bekend onder de naam ISA Loodgieters of ISA Loodgieters Amsterdam. Is gevestigd:
Tel. 020 688 5629 Jy blaai in die argief vir 2017 Augustus.
Augustus 20, 2017 in Uncategorized
En hier is ek weer. Drie jaar later. Ek kan steeds nie spel nie en weet nie of ek ooit kan skryf nie maar binne my begin dit weer kook en daar is borrels in my brein wat net nie wil ophou rond bons nie. Lithium of geen Lithium. My vinngers jeuk en my kop smeek my om weer die rekenaar nader te trek en te begin skryf.
Waar is drie jaar heen? Dit voel steeds soos gister wat ek die velde van die Vrystaat met my wit tjor ontdek het en altyd opsoek was na die goed en skoonheid in almal en alles.
Nie dat ek nou sinies is nie. Nee. Dalk net ‘n bietjie groter en minder naief. Ek glo steeds dat die wereld om liefde draai en dat ons met alles in ons vir mekaar moet omgee, maar ek het ook besef dat soms moet jy by jouself begin. Stilstaan en jou eie skoonheid bewonder. die res sal kom.
In drie jaar moes ek vrede maak met ‘n bi-poler monster wat hom tuis kom maak het binne my. Pille drink. Geen meer wyn drink. Baie slaap. Geen kreatiwiteit. Gehue verlies, en al die ander wonderlike dinge wat medikasie en verandwoordelikheid vir my in ‘n netjiese toegedraaide pakkie by die voordeur kom aflewer het. Maar ek kla nie. Life is life en op een of ander stadium moet ‘n mens weer aangaan. Dalk is dit net ter verduideliking waar ek drie jaar heen verdwyn het.
Tog vanaand as ek hier agter die skerm sit moet ek seker oor niks anders as dankbaarheid skryf nie. Na al die brulpaddas en ander gedaantes wat ek moes soen het ek die mees wonderlikste naaldekoker ontdek. Een wat vir my wil sorg op elke manier moontlik en wat selfs ‘n ring aan my vinger gesteek het om solank te belowe dat hy binnekort met my wil trou. Ek is gevestig in my nuwe studie loopbaan as onderwyserres en woon weer naby my berg en my ouma in die pragtigste Bolandse dorpie. My hart klop hard en gereeld. Vol liefde. Vol geluk. En natuurlik vol hoop en dankbaarheid.
Hopelik sien ek jul weer binnekort. Die wat nog lewe en dies wat reeds gesterf het. Bly mooi en sien uit om weer saam te gesels.